REKLAMAČNÝ PORIADOK
Top On Trail s. r. o.
I. Všeobecné ustanovenia
Reklamačný poriadok je neoddeliteľnou súčasťou Všeobecných obchodných podmienok predávajúceho Top On Trail s. r. o., IČO: 09831380, DIČ: CZ09831380, so sídlom Na Hranici 224/10, 736 01 Havířov, Česká republika (táto adresa nie je adresou na zasielanie reklamácií), zapísanej v obchodnom registri vedenom Krajským súdom v Ostrave, oddiel C, vložka 84471 (ďalej len „predávajúci"), a popisuje postup, akým spôsobom pristupovať k reklamácii tovaru.
Kupujúci je povinný oboznámiť sa so Všeobecnými obchodnými podmienkami (ďalej len „VOP") ešte pred objednaním tovaru. Zároveň kupujúci berie na vedomie, že je povinný poskytnúť predávajúcemu potrebnú súčinnosť nevyhnutnú na vybavenie reklamácie; v opačnom prípade sa lehoty primerane predlžujú o čas, počas ktorého kupujúci neposkytol požadovanú súčinnosť.
Práva kupujúceho vyplývajúce zo zákona nie sú týmto Reklamačným poriadkom dotknuté. Spotrebiteľom s bydliskom v Slovenskej republike nie sú dotknuté práva vyplývajúce z kogentných ustanovení právnych predpisov Slovenskej republiky, ktoré poskytujú spotrebiteľovi vyššiu ochranu.
Tento Reklamačný poriadok je platný od 6. 1. 2023. Je k dispozícii v sídle Top On Trail s. r. o. a na predajni Top On Trail alebo ako dokument na webových stránkach predávajúceho.

II. Záruka za tovar
Ako doklad o záruke vystavuje predávajúci ku každému zakúpenému tovaru doklad o kúpe (napr. faktúra, pokladničný doklad) so zákonom stanovenými údajmi potrebnými na uplatnenie záruky (najmä názov tovaru, cena, množstvo).
Pri nákupe bicykla vystavuje predávajúci kupujúcemu aj záručný list.
Ak je to s ohľadom na poskytovanú záruku potrebné, predávajúci v záručnom liste zrozumiteľným spôsobom vysvetlí obsah poskytovanej záruky, uvedie jej rozsah, podmienky, dobu platnosti a spôsob, akým je možné uplatniť nároky z nej vyplývajúce.
1. Lehota na uplatnenie práv z chybného plnenia
Lehota na uplatnenie práv z chybného plnenia začína plynúť dňom prevzatia tovaru kupujúcim, prípadne dňom uvedeným na doklade o kúpe alebo na záručnom liste pri nákupe na predajni.
Lehota je:
· pri novom tovare 24 mesiacov v súlade s § 2161 zákona č. 89/2012 Zb., Občiansky zákonník, v znení neskorších predpisov (ďalej len „OZ"), a § 619 ods. 1 zákona č. 40/1964 Zb., Občiansky zákonník SR, v znení neskorších predpisov.
Lehota končí dňom, ktorý sa číselným označením zhoduje s dňom, keď začala plynúť, a o príslušný počet mesiacov neskôr.
V prípade vybavenia reklamácie formou výmeny tovaru nezačína plynúť nová lehota; rozhodujúca je lehota začínajúca plynúť dňom prevzatia tovaru kupujúcim.
2. Akosť pri prevzatí
Predávajúci zodpovedá kupujúcemu, že vec pri prevzatí nemá vady v súlade s § 2161 OZ. Predávajúci zodpovedá kupujúcemu najmä za to, že v čase, keď kupujúci vec prevzal:
· vec má vlastnosti, ktoré si strany dojednali, a ak takéto dojednanie chýba, vlastnosti, ktoré predávajúci alebo výrobca opísal alebo ktoré kupujúci očakával s ohľadom na povahu tovaru a na základe nimi vykonávanej reklamy,
· vec sa hodí na účel, ktorý pre jej použitie predávajúci uvádza alebo na ktorý sa vec tohto druhu obvykle používa,
· vec je v zodpovedajúcom množstve, miere alebo hmotnosti,
· vec vyhovuje požiadavkám právnych predpisov.
Ak sa vada prejaví počas jedného roka od prevzatia, predpokladá sa v súlade s § 2161 ods. 2 OZ, že vec bola chybná už pri prevzatí kupujúcim, pokiaľ predávajúci nepreukáže opak. Pre spotrebiteľov s bydliskom v SR sa analogicky uplatňuje § 622 a § 623 zákona č. 40/1964 Zb., Občiansky zákonník SR.

III. Záručné podmienky
Kontrola tovaru pri prevzatí
Kupujúci pri osobnom prevzatí od predávajúceho skontroluje preberaný tovar, jeho úplnosť a nepoškodenosť obalov.
Kupujúci pri prevzatí od prepravcu riadne a starostlivo skontroluje stav zásielky (najmä počet balíkov, neporušenosť pásky alebo poškodenie obalu) podľa prepravného listu.
Kupujúci ďalej v deň prevzatia skontroluje kompletnosť tovaru, najmä to, či balenie obsahuje všetko, čo obsahovať má.
Všetky nezrovnalosti je potrebné nahlásiť predávajúcemu pri osobnom prevzatí na mieste; pri prevzatí od prepravcu ich vyznačiť v odovzdávacom protokole prepravcu, alebo môže kupujúci prevzatie zásielky odmietnuť, prípadne ich vždy nahlásiť na e-mail predávajúceho. Predávajúci v prípade prevzatia poškodenej zásielky od prepravcu odporúča priložiť fotodokumentáciu poškodenia obalu, výplňového materiálu chrániaceho tovar pred poškodením pri preprave a poškodenia tovaru.
Týmito dojednaniami nie je dotknutá zákonná lehota na uplatnenie práv z chybného plnenia podľa § 2161 a nasl. OZ. Dodatočná reklamácia neúplnosti alebo vonkajšieho poškodenia zásielky nezbavuje kupujúceho práva vec reklamovať, dáva však predávajúcemu možnosť preukázať, že nejde o rozpor s kúpnou zmluvou.
Uplatnenie reklamácie
Kupujúci môže reklamáciu uplatniť na predajni predávajúceho (Top On Trail, Těšínská 1240/50b, 736 01 Havířov, Česká republika – osobný odber dostupný iba pri návšteve predajne v ČR) alebo zaslať zásielku späť predávajúcemu podľa jeho pokynov (preprava zadarmo prostredníctvom Packeta SK, prípadne službou GLS). Zásielka musí obsahovať reklamovaný tovar vrátane kompletného príslušenstva. Kupujúci k uplatneniu reklamácie priloží vyplnený Reklamačný protokol, ktorý je k dispozícii na predajni alebo na stiahnutie na webových stránkach predávajúceho.
Predávajúci ďalej odporúča priložiť kópiu dokladu o kúpe alebo iným vhodným spôsobom preukázať záruku tovaru. Bez uvedeného je znemožnená identifikácia pôvodu aj závady tovaru.
Kupujúci si zvolí požadovaný spôsob vybavenia reklamácie v súlade s § 2169 OZ:
· oprava veci alebo dodanie chýbajúcej veci či jej súčasti,
· dodanie nového tovaru,
· primeraná zľava z kúpnej ceny,
· odstúpenie od kúpnej zmluvy.
Predávajúci vydá kupujúcemu písomné potvrzenie o tom, kedy bola reklamácia uplatnená, čo je jej obsahom, aký spôsob vybavenia reklamácie je požadovaný – a to e-mailom bezprostredne po prijatí reklamácie; v prípade osobného uplatnenia je potvrdenie odovzdané ihneď, v súlade s § 19 ods. 2 zákona č. 250/2007 Z. z. o ochrane spotrebiteľa.
Kupujúci berie na vedomie, že ak nedodá reklamovaný tovar vrátane všetkého obdrženého príslušenstva, v prípade odstúpenia od zmluvy mu bude vrátená kúpna cena znížená o cenu nedodaného príslušenstva.
Odmietnutie prijatia do reklamácie pre znečistenie tovaru
Predávajúci má právo odmietnuť prijatie tovaru do reklamácie v prípadoch, keď reklamovaný tovar alebo jeho súčasti sú znečistené alebo nespĺňajú základné predpoklady pre hygienicky bezpečné odovzdanie tovaru do reklamačného konania. Hygienická nevyhovujúcnosť tovaru nie je dôvodom na zamietnutie reklamácie, ale oprávňuje predávajúceho odmietnuť manipuláciu so zbožím až do doby, kedy kupujúci tovar predloží v hygienicky prijateľnom stave, prípadne uhradí náklady na jeho hygienické ošetrenie, ak je táto podmienka uvedená v platnom cenníku predávajúceho.
Výluky zo záruky
Porušením ochrannej pečate, informatívnej nálepky alebo sériového čísla sa kupujúci vystavuje riziku zamietnutia reklamácie, ibaže k poškodeniu dôjde pri obvyklom používaní. Pečate a sériové čísla sú neoddeliteľnou súčasťou tovaru a nijako neobmedzujú právo zákazníka tovar užívať a manipulovať s ním v plnom rozsahu toho, na čo je tovar určený.
Záruka sa ďalej nevzťahuje na poškodenia vzniknuté podľa § 2167 OZ:
1. mechanickým poškodením tovaru,
2. používaním tovaru v podmienkach, ktoré svojou teplotou, prašnosťou, vlhkosťou, chemickými a mechanickými vplyvmi prostredia nezodpovedajú podmienkam priamo určeným predávajúcim alebo výrobcom,
3. neodbornou inštaláciou, zaobchádzaním, obsluhou alebo zanedbaním starostlivosti o tovar,
4. poškodením spôsobeným nadmerným zaťažovaním alebo používaním v rozpore s podmienkami uvedenými v dokumentácii alebo všeobecnými zásadami,
5. úpravou tovaru zákazníkom (nátery, ohýbanie, lepenie a pod.) – vada súvisiaca s touto úpravou,
6. poškodením prírodnými živlami alebo vyššou mocou.

IV. Vybavenie reklamácie
Kupujúci – spotrebiteľ
V súlade s § 2 písm. a) zákona č. 250/2007 Z. z. o ochrane spotrebiteľa v znení neskorších predpisov je spotrebiteľom fyzická osoba, ktorá pri uzatváraní a plnení spotrebiteľskej zmluvy nekoná v rámci predmetu svojej podnikateľskej činnosti, zamestnania alebo povolania.
Ak je kupujúci spotrebiteľom, predávajúci o reklamácii rozhodne ihneď, v zložitých prípadoch do troch pracovných dní. Do tejto lehoty sa nezapočítava čas primeraný podľa druhu výrobku alebo služby potrebný na odborné posúdenie vady v súlade s § 2 ods. 1 písm. a) zákona č. 634/1992 Zb., o ochrane spotrebiteľa, a § 18 ods. 4 zákona č. 250/2007 Z. z.
Reklamáciu vrátane odstránenia vady predávajúci vybaví bez zbytočného odkladu, najneskôr do 30 dní odo dňa uplatnenia reklamácie v súlade s § 2172 OZ a § 18 ods. 4 zákona č. 250/2007 Z. z. Lehotu 30 dní je možné po uplatnení reklamácie predĺžiť po dohode so spotrebiteľom – také predĺženie nesmie byť na dobu neurčitú ani neprimerane dlhú. Po uplynutí lehoty, resp. predĺženej lehoty, sa má za to, že vada na veci skutočne existovala a spotrebiteľ má rovnaké práva, ako keby išlo o vadu, ktorú nemožno odstrániť.
Predávajúci vydá kupujúcemu písomné potvrdenie o dátume a spôsobe vybavenia reklamácie vrátane potvrdenia o vykonaní opravy a dobe trvania reklamácie, prípadne odôvodnenie zamietnutia reklamácie, v súlade s § 19 ods. 3 zákona č. 250/2007 Z. z.
Po vybavení reklamácie predávajúci upozorní kupujúceho na ukončenie reklamácie telefonicky, SMS alebo e-mailom. Ak bol tovar zaslaný prepravnou službou, po vybavení bude automaticky zaslaný na adresu kupujúceho uvedenú v Reklamačnom protokole.
Po vybavení uznanej reklamácie opravou alebo výmenou sa záruka predlžuje o dobu trvania reklamácie podľa § 2172 OZ. Doba trvania reklamácie sa počíta odo dňa nasledujúceho po jej uplatnení do dňa, keď bol kupujúci o vybavení informovaný.
Kupujúci má právo na úhradu účelne vynaložených nákladov spojených s uplatnením oprávnenej reklamácie podľa § 1925 OZ. Tieto náklady sa chápu ako najmenšie nutné – ide najmä o poštovné na zaslanie reklamácie (Top On Trail s. r. o. poskytuje dopravu zadarmo po dohode prostredníctvom Packeta SK). 
Kupujúci je povinný reklamáciu prevziať bez zbytočného odkladu do 30 dní odo dňa, keď bol o jej vybavení informovaný; táto lehota nemôže uplynúť skôr ako 60 dní od podania reklamácie.
V prípade, že reklamáciu kupujúci neprevezme najneskôr v posledný deň lehoty, predávajúci bude po jej márnom uplynutí účtovať skladné za uloženie tovaru vo výške 1 € za každý deň omeškania.
Ak si kupujúci nevyzdvihne tovar z vyriadenej reklamácie do 6 mesiacov odo dňa, keď bol o vybavení informovaný, predávajúci si vyhradzuje právo tovar predať a výťažok použiť na úhradu skladného.
Pri výdaji tovaru na predajni je kupujúci po vybavení reklamácie povinný predložiť doklad, na základe ktorého bola vec prijatá do reklamácie, a preukázať svoju totožnosť platným dokladom totožnosti (občiansky preukaz, cestovný pas).
Ak bude reklamácia zamietnutá a kupujúci súhlasí s platenou opravou, oprava bude účtovaná podľa aktuálne platného cenníka príslušného servisu. Pred vykonaním platenej opravy bude kupujúci informovaný o cene opravy, jej rozsahu a dobe potrebnej na jej vykonanie. K platenej oprave možno pristúpiť len po výslovnom súhlase kupujúceho (resp. na základe uzavretej servisnej zmluvy) učinenom po informovaní podľa predchádzajúcej vety.

V. Spotrebný materiál a minimálna životnosť
Ak je predmetom kúpy spotrebný materiál (napr. impregnácia, oleje) alebo ak je tento materiál súčasťou zakúpeného tovaru, použije sa životnosť namiesto záruky za akosť. Životnosť môže byť uvedená časovo, v dobe používania tovaru alebo v počte použití, prípadne inak obdobne špecifikovaná. Pri tovare môže byť uvedená viac ako jedna z týchto životností. Na úspešné uplatnenie reklamácie je potrebné dodržať všetky uvádzané podmienky.
Právo kupujúceho reklamovať tovar v zákonnej záručnej lehote tým nie je dotknuté. Kupujúci však musí prihliadať na vyššie uvedené skutočnosti, pretože záruka sa nevzťahuje na opotrebenie spôsobené obvyklým užívaním veci podľa § 2167 písm. b) OZ a nemožno ju zamieňať so životnosťou výrobku. Životnosť tovaru predstavuje náchylnosť na opotrebenie spôsobené obvyklým užívaním. Ak tovar používate (nie len vlastníte) dlhšie, ako je obvyklá životnosť, je pravdepodobné, že vzniknutá vada je dôsledkom bežného opotrebenia, avšak nie je vylúčené, že ide skutočne o záručnú vadu.

VI. Záverečné ustanovenia
Prevencia
· Pri výbere tovaru je nevyhnutné, aby zvolený druh a veľkosť výrobku presne zodpovedali potrebám zákazníka. Zákazník pred zakúpením výrobku zohľadní účel užitia, prevedenie, materiálové zloženie a spôsob ošetrovania tovaru. Len správne zvolený tovar z hľadiska funkčného, sortimentného a veľkostného je predpokladom naplnenia úžitkovej hodnoty a účelu užitia tovaru.
· Po celú dobu užívania zakúpeného tovaru je nevyhnutné, aby zákazník venoval dostatočnú pozornosť základným pravidlám jeho užívania. Zvlášť je potrebné zvážiť všetky faktory nepriaznivo ovplyvňujúce plnú funkčnosť a životnosť výrobku, ako napr. nadmernú intenzitu užívania výrobku alebo jeho používanie na nevhodný účel.
· Ďalšou nevyhnutnou podmienkou na zachovanie dobrého stavu tovaru a jeho funkčnosti je jeho pravidelná údržba. Je potrebné si uvedomiť, že nesprávna, nevhodná alebo nedostatočná údržba tovaru podstatne skracuje jeho plnú funkčnosť a životnosť.
· Na zabezpečenie riadnej starostlivosti a údržby slúžia rôzne prípravky a čistiace prostriedky ponúkané na predajni Top On Trail a na webových stránkach spoločnosti Top On Trail s. r. o.

VII. Mimosúdne riešenie spotrebiteľských sporov
Spotrebiteľ má v súlade s § 11 a nasl. zákona č. 391/2015 Z. z. o alternatívnom riešení spotrebiteľských sporov právo na mimosúdne riešenie sporov s predávajúcim. Príslušným orgánom na riešenie týchto sporov je Slovenská obchodná inšpekcia (SOI), Bajkalská 21/A, 827 99 Bratislava, webové sídlo: www.soi.sk.
Platforma riešenia sporov on-line podľa Nariadenia Európskeho parlamentu a Rady (EÚ) č. 524/2013 je dostupná na internetovej adrese: http://ec.europa.eu/consumers/odr.

Reklamačný poriadok bol vypracovaný v zmysle zákona č. 89/2012 Zb., Občiansky zákonník, zákona č. 634/1992 Zb., o ochrane spotrebiteľa, zákona č. 250/2007 Z. z. o ochrane spotrebiteľa a zákona č. 391/2015 Z. z. o alternatívnom riešení spotrebiteľských sporov. Spotrebiteľom s bydliskom v Slovenskej republike nie sú týmto poriadkom dotknuté práva vyplývajúce z kogentných ustanovení právnych predpisov Slovenskej republiky.

